Algis Kregždė

Algis Kregždė (1940 m. sausio 9 d. Jukniškiai, Biržų valsčius) – trumpabangininkas (r.m.s šaukinys „LY2NK“), Pasaulio ir Europos čempionas, daugkartinis Lietuvos čempionas, rekordininkas, tarptautinės klasės radijo sporto meistras, radijo sporto treneris, radijo inžinierius.

 Biografija 
1947–1958 metais mokėsi Biržų Juliaus Janonio vidurinėje mokykloje. Ją baigęs, metus studijavo Vilniaus pedagoginiame institute, vėliau 1959–1963 metais mokslus tęsė Kauno politechnikos institute (KPI). 1962–1978 metais vadovavo Lietuvos radijo sporto federacijos trumpųjų bangų komitetui, vėliau Lietuvos radijo sporto federacijai.

Dar besimokydamas ėmė treniruoti KPI trumpabangininkų komandą. Baigęs institutą, porą metų dirbo Kauno radijo gamykloje inžinieriumi, vėliau ėmėsi mokslinio darbo KPI – buvo ultragarso laboratorijos vyr. inžinierius, mokslinis bendradarbis, nuo 1992 m. – Radioelektronikos (Telekomunikacijų ir elektronikos) fakulteto inžinierius.

Algis Kregždė yra 24 moksl. publikacijų, 8 išradimų autorius (iki 2008).

Dabar Algis Kregždė yra ir Europos radijo sporto federacijos tarybos narys. European Radio Sport Federation (ERSF Board of Directors)  

 Svarbiausi pasiekimai radijo sporte, apdovanojimai 
Algis Kregždė yra ne mažiau 73 varžybų radijo ryšio trumposiomis bangomis laimėtojas. Lietuvos sporto enciklopedija apie Algį Kregždę
 12 kartų tapo (1965, 1966, 1967, 1968, 1970, 1971, 1972, 1973, 1975, 1976, 1977, 1978) Lietuvos radijo ryšio trumposiomis bangomis čempionu (individualioji stotis);
 1971, 1972, 1975, 1977, 1978 m. TSRS čempionatuose užėmė III vietą;
 Europos tolimųjų radijo ryšių čempionate 1973 – I vieta, 1971, 1974, 1980 ir 1985 – III vieta, 1981 – II vieta;
 Pasaulio radijo sporto čempionate 1977 – III vieta, 1981 – II vieta;
 Pasaulio tolimųjų ryšių („CQ World Wide DX Contest“) čempionate 1984 ir 1987 – iškovota I vieta;
 Pasaulio radijo ryšių („CQ World Wide WPX Contest“) čempionate 1985 – iškovota I vieta;
 1972 ir 1981 laimėjo Europos taurę (visus kartus individualioji stotis);
 Lietuvos (1967, 1971), Azijos (1984, 1987), pasaulio (1985) radijo ryšio trumposiomis bangomis rekordininkas;
 TSRS (1964), Europos (1969, 1978, 1983, 1989, 1990, 1991 – 2 k.) čempionas (visus kartus su kolektyvinės stoties komandos sudėtyje, iki 1991 su KPI, nuo 1991 su KTU komanda).

Algis Kregždė 2001 m. gavo aukščiausią pasaulio radijo sporto apdovanojimą – buvo įtrauktas į „CQ Contest Hall of Fame" (pasaulio radijo sporto šlovės galeriją) Nr. 37. cq-amateur-radio.com (The CQ Contest Hall of Fame)   Jo treniruojama trumpabangininkų komanda pelnė visus aukščiausius radijo sporto apdovanojimus.Jubiliejų švenčia radijo sporto asas. Šiaurės rytai 

Algis Kregždė taip pat apdovanotas:
 KKSK medaliu LTSR sportui atminti (1970),
 Sąjunginės liaudies ūkio pasiekimų parodos sidabro medaliu (1983).

 Šaltiniai 

 Nuorodos 
 KTU RC interviu su Algiu Kregžde  
 Filmas „Trumpomis bangomis“  (Lietuvos Televizija). Režisieriaus V. Imbraso filmas apie pasaulio čempionę, Kauno Politechnikos Instituto Radijo klubo trumpabangininkų komandą. Pasakoja TSRS sporto meistras Arvydas Macas (šaukinys LY2OO). Scenarijaus autorius V. Imbrasas, operatoriai: Z. Putilovas ir J. Marcinkevičius.

Kategorija:Lietuvos radijo sportininkai
Kategorija:Lietuvos radistai
Kategorija:Lietuvos sporto veikėjai
Kategorija:Treneriai